Document ID: 32004R1472

KOMISIJAS REGULA (EK) Nr. 1472/2004
(2004. gada 18. augusts)
par Regulas (EK) Nr. 1874/2003 labojumu, kas atbalsta noteiktu dalībvalstu nacionālās skrepi kontroles programmas un nosaka papildu garantijas, un piešķir izņēmuma statusu attiecībā uz audzēšanas programmām aitu noturībai pret TSE saskaņā ar Lēmumu 2003/100/EK
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001 (1), ar ko ievieš noteikumus zināmu infekciozu sūkļveidīgu encefalopātiju novēršanai, kontrolei un iznīcināšanai, un jo īpaši saskaņā ar VIII pielikuma A sadaļas 1. nodaļas b) ii). punktu,
tā kā:
(1)
Regula (EK) Nr. 999/2001 nosaka dalībvalstu nacionālu skrepi kontroles programmu apstiprināšanu, ja tās atbilst zināmiem kritērijiem, kas noteikti minētajā regulā. Regula (EK) Nr. 999/2001 arī nosaka jebkādu papildu garantiju noteiktību, kuras var būt nepieciešamas Kopienas iekšējai tirdzniecībai un importprecēm saskaņā ar minēto regulu.
(2)
Komisijas 2003. gada 13. februāra Lēmums 2003/100/EK, kas nosaka minimālās prasības audzēšanas programmu izveidošanai, ar mērķi nodrošināt aitu noturību pret infekciozām sūkļveidīgām encefalopātijām (2), paredz to, ka katrai dalībvalstij ir jāpiesaka audzēšanas programma, kas ļautu atlasīt noteiktās aitu sugas ar noturību pret TSE. Lēmums 2003/100/EK tāpat paredz iespēju mazināt prasības dalībvalstīm ar mērķi izveidot audzēšanas programmu uz to nacionālās skrepi kontroles programmas pamata, kas ir iesniegta un apstiprināta saskaņā ar Regulu (EK) Nr. 999/2001, kurā tā paredz ilgstošu aktīvu saimniecībā mirušo aitu un kazu kontroli visos ganāmpulkos dalībvalstīs.
(3)
Komisijas Regula (EK) Nr. 1874/2003 (3) apstiprināja Dānijas un Zviedrijas nacionālās skrepi kontroles programmas.
(4)
2004. gada 28. martā, Somija iesniedza nacionālu skrepi kontroles programmu, kura tiek uzskatīta par atbilstošu nepieciešamiem kritērijiem, izklāstītiem Regulā (EK) Nr. 999/2001, un, iespējams, Somijai ir zema skrepi izplatība tās teritorijā. Tādējādi ir jāapstiprina Somijas nacionālā skrepi kontroles programma.
(5)
Pamatojoties uz tās nacionālo skrepi kontroles programmu, Somijai ir jāpiešķir izņēmuma statuss attiecībā uz audzēšanas programmu, kas ir noteikta Lēmumā 2003/100/EK. Turklāt, papildu tirdzniecības garantijas, kas ir pieprasītas Regulas (EK) Nr. 999/200 VIII pielikuma A sadaļā un IX pielikuma E sadaļā, un izklāstītas Regulā (EK) Nr. 1874/2003, kā arī visi citi noteikumi, kas ir paredzēti minētajā regulā, ir jāattiecina uz Somiju.
(6)
Tādējādi ir jāizdara atbilstīgi grozījumi Regulā (EK) Nr. 1874/2003.
(7)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1874/2003 pielikumu aizvieto ar šīs regulas pielikuma tekstu.
2. pants
Regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir piemērojama visās dalībvalstīs.
Briselē, 2004. gada 18. augustā

Labels: 18
6